Teo Nie Ching

Yang Berhormat Teo Nie Ching merupakan ahli politik dari Ahli Parlimen Kulai. Beliau juga merupakan bekas Timbalan Menteri Pendidikan dan bekas Ahli Parlimen Serdang, Selangor dari DAP. Dalam Pilihan Raya Umum Malaysia 2008 beliau mengalahkan calon dari Barisan Nasional, Datuk Hoh Hee Lee dengan majoriti sebanyak 21,025 undi. Beliau memperolehi 47,444 undi berbanding lawannya memperolehi hanya 26,419 undi.

Isu dan kontroversi

Ucapan di Surau Al-Huda Kajang
Pada 22 Ogos 2010, semasa menyampaikan sumbangan RM1000.00 kepada JK Surau Al-Huda Kajang, beliau telah dijemput menyampaikan ucapan ringkas tentang bantuan yang boleh dipohon dari kerajaan negeri Selangor .Akhbar Utusan Malaysia dan TV3 mentafsir ucapan itu sebagai 'tazkirah' dan mengkritik perbuatannya tidak menutup kepala. Sehubungan itu, YB Teo memohon maaf kepada Sultan Sharafuddin Idris Shah Al-Haj ibni Almarhum Sultan Salahuddin Abdul Aziz Shah Al-Haj, Sultan Selangor.  Pengerusi Majlis Agama Islam Selangor (Mais), Datuk Mohamad Adzib Mohd Isa melaporkan Sultan Selangor murka dengan kejadian itu.

Selepas daripada kejadian itu iaitu pada 30 Ogos 2010, YB Teo dijemput ke surau Al-Muhajirin, Bukit Mahkota, di mana beliau juga menyumbangkan RM500 kepada RELA. Bagaimanapun kali ini, beliau tidak memasuki ruang solat tetapi memakai selendang.

Majlis tersebut berlangsung di bawah sebuah khemah dalam kawasan surau.Dalam satu kenyataan hari ini, Teo berkata kunjungannya itu adalah berasaskan kepada prinsip berkhidmat kepada rakyat tanpa mengira kaum dan agama mereka.

Menurut Teo, beliau diberi sambutan yang baik sepertimana ketika beliau mengunjungi surau Al-Huda di Kajang, yang telah mencetuskan kontroversi.

Reaksi
Menteri di Jabatan Perdana Menteri, Datuk Seri Jamil Khir Baharom mengkritik jawatankuasa surau berkenaan kerana tidak merujuk kepada majlis agama Islam negeri dan tidak memahami garis panduannya dan memberi nasihat kepada Teo Nie Ching garis panduan berpakaian dalam Masjid. 

PAS Serdang yang diwakili oleh ketua Pemuda PAS Serdang dan Ahli Majlis  Perbandaran Kajang, Mohd Adram Musa berpendapat tiada masalah bagi seorang pemimpin bukan Islam menyampaikan 'tazkirah' dalam sebuah masjid atau surau kerana Islam merupakan sebuah agama yang bersifat anjal.

Pada 1 Mac 2010, Majlis Fatwa Kebangsaan  menyatakan pelancong bukan Islam dibenarkan memasuki ruang sembahyang dengan syarat tidak melakukan aktiviti agama yang bertentangan.,

Persoalan lain
Selain itu terdapat persoalan mengenai haid dan junub, adakah wanita bukan Islam bebas junub? Ini berdasarkan hadis:-

sabda Rasulullah shallallahu 'alaihi wasallam:

لاَ أُحِلُّ الْمَسْجِدَ لِحَائِضٍ وَلاَ جُنُبٍ.
Aku tidak menghalalkan masjid bagi (wanita yang didatangi) haid dan tidak (halal juga) bagi orang yang junub., 

Juga berkenaan firman Allah SWT di dalam surah al-Taubah ayat 28 yang bermaksud : ”Hai orang-orang yang beriman, Sesungguhnya orang-orang yang musyrik itu najis, Maka janganlah mereka mendekati Masjidilharam sesudah tahun ini..”

Bagaimanapun, kesalahan boleh dianggap di atas tanggungan AJK surau dan bukannya pada Teo Nie Ching yang dianggap tidak mengetahui hukum hakam Islam.

Keputusan pilihan raya

Rujukan

Pautan luar
 Teo Nie Ching's Blog
 Parti Tindakan Demokratik Malaysia
 

Ahli politik Malaysia berketurunan Cina
Roman Katolik Malaysia
Orang dari Johor
Anggota wanita Parti Tindakan Demokratik
Ahli wanita Dewan Rakyat Malaysia
Ahli Dewan Rakyat, Parlimen Malaysia ke-12
Ahli Dewan Rakyat, Parlimen Malaysia ke-13
Ahli Dewan Rakyat, Parlimen Malaysia ke-14
Ahli pembangkang Kerajaan Muhyiddin Yassin
Timbalan menteri kerajaan wanita Malaysia
Ahli Dewan Rakyat, Parlimen Malaysia ke-15
Wakil Rakyat Wanita Cina Malaysia